Xilaskar İsa kafedralı

Xilaskar İsa kafedralı — Moskvanın mərkəzində, Moskva çayı sahilində yerləşən Rus Pravoslav Kilsəsinə məxsus kilsə. Kilsə Rusiya tarixində həm dini, həm siyasi, həm də memarlıq baxımından mühüm rol oynamışdır. Hündürlüyü 103 metr olan bu kafedral dünyada üçüncü ən hündür pravoslav xristian kilsə binasıdır.

 Tarixi 
I Aleksandr tərəfindən Moskvada böyük bir məbədin tikilməsi planlaşdırıldı. Tikinti işlərinə 1839-cu ildə imperator I Nikolayın əmri ilə memar Konstantin Tonun layihəsi əsasında başlanıldı. Məbədin tikintisi 1883-cü ildə imperator III Aleksandrın hakimiyyəti dövründə tamamlandı. 1931-ci ilin dekabrında Sovet hökuməti tərəfindən “dinə qarşı mübarizə” siyasəti çərçivəsində məbəd partladılaraq tamamilə dağıdıldı. Onun yerində "Sovetlər Sarayı" adlı nəhəng inzibati bina inşa olunmalı idi. Lakin layihə heç vaxt həyata keçirilmədi və ərazi sonradan Moskva Hovuzu adlı açıq hovuza çevrildi və bu hovuz dünyanın ən böyük hovuzlarından biri oldu. Sovet İttifaqı dağıldıqdan sonra, 1994-cü ildə Rusiya Pravoslav Kilsəsi və Moskva rəhbərliyi tərəfindən məbədin yenidən inşasına qərar verildi.

1995–2000-ci illər arasında məbəd orijinal layihəyə əsasən yenidən tikildi. Yeni tikili 19 avqust 2000-ci ildə tamamlanaraq yenidən ibadətə açıldı.

 İstinadlar 

 Xarici keçidlər 

Kateqoriya:Bərpa edilmiş binalar və tikililər
Kateqoriya:Dağıdılmış kilsələr
Kateqoriya:Günbəzli kilsə binaları
Kateqoriya:Rus üslubu
Kateqoriya:Rusiyadakı pravoslav kilsələri
Kateqoriya:1883-cü ildə tamamlanmış binalar və tikililər
Kateqoriya:Infobox mapframe without OSM relation ID on Wikidata
Kateqoriya:1883-cü ildə tamamlanmış kilsələr